
KØBBNHAVN — PORLAOSTRYKKBRIBT 






KAIN — . ABEL — HAGAR 

Aaben Skovplads i en Bjærgegn. Stigning til venstre. 
En Kløft gennemskærer Egnen. Klippeblokke paa dens 
Sider. Til højre er Kløften smal, saa man kan springe 
over den fra Blok til Blok. Kain og Abel har prøvet 
Kræfter, de er klædte som Hyrder i Gedeskind. Kain 
er stærkt skægget, nogle og tyve Aar gammel. Abel er 
atten Aar. 

Abel 

(ligger p«« Ryggen i Grceset). 

Det nytter ikke — du kaster mig bestandig. 
Kain 

(staar med korslagte Arme og aander tungt). 

Du skal se, naar du bliver lige saa gammel, 
som jeg er nu, saa er du lige saa stærk. 

Abel. 
Om fem Somre. Tror du? 

Kain. 
Du faar flere Kræfter for hver Dag, der gaar. 

Abel 

(springer spcndstigt op). 

Det er underligt, at Kræfterne kommer saa- 

ledeS af sig selv. (Sp«nder Armenes Muskler.) HvOr kom- 

mer de fra? De kommer af sig selv ind i 
Armene og Benene. (Han kaster sig i Græsset.) Og saa 
gaar de deres Vej igen, naar man bliver gammel. 

Kain. 
De gamle har ikke videre Kræfter. Da jeg 
var lille, kunde Far gøre med mig alt, hvad 
han vilde. Han kunde kaste med mig som med 
et lille Æble. Men nu er jeg stærkere end han. 
Det er jeg vis paa. Jeg behøver slet ikke at 
lyde ham, hvis jeg ikke vil. Jeg lyder ham kun, 
fordi han er min Far. 

Abel. 
Det er underligt, at man kan blive stærkere 
end sin Far, s6m har været saa meget større. 

(Han rejser sig, lægger Armen om Kains Liv. Kain lægger Armen om 
lians Hals, og de gaar sammen langsomt frem og tilbage.) 

Kain. 
Jeg vil snart ikke bryde mig mere om Far. 
Jeg vil gaa min egen Vej. 

Abel. 
Saa kommer vi alle sammen til at sørge. 



Kain. 
Aaja — det er ogsaa blot noget, jeg siger. 

Abel. 
Vi bliver nok sammen. 

Kain. 
Jamen jeg vil have mit eget Kvæg og min 

egen Kvinde. 

Abel. 
Har du nogen Siftde set en Kvinde? 

Kain 

(ler). 

Du har da set vor Mor. 
Abel 

(tankefuld). 

Ja men en anden Kvinde. 

Kain. 
Vor Mor er gammel og kroget. 

Abel. 
Det er af at slæbe Grene til Ilden. 

Kain. 
Saadan ser andre Kvinder ikke ud. 

Abel. 
Har du set nogen anden? 

Kain 

(slipper ham, bryster sig). 

Det vilde du gerne vide. 

Abel. 
Jeg længes tit efter at se en Kvinde. 

Kain 

(triumferende). 

Men du har ingen set 

Abel. 
Jo en Gang — næsten — nej det vil jeg 
ikke fortælle om. 

Kain. 
Hvad vil det sige? 

Abel 

(kaster sig i Græsset). 

Hun laa i Græsset og sov. Jeg saa hende 
slet ikke — for jeg løb bort. 

Kain. 
Hvorfor løb du? 

Abel. 
Jeg vilde ikke forstyrre hende. Jeg blev under- 
lig til Mode. 

Kain. 
Jeg har set en Kvinde. 

Abel. 
Hvor? 

Kain 

(hviskende). 

Her. Du skal faa hende at se. Det er der- 
for, jeg har taget dig med her hen. Men du 
maa skjule dig bag Buskene, for hun tillader 
ikke andre at se sig. Ikke andre end mig. 

Abel 

(drømmende). 

Kommer hun her. Virkelig her. Kvinden? 

Kain. 
I den sidste Tid mødes vi her hver Dag. 
Hun hører til paa den anden Side af Kløften. 
Det er en stor Slægt. De er ikke som vi. De 
har meget mere Kvæg og mange Mænd og 
Kvinder. De er ikke som vi, der er alene. 

Abel. 
Kommer hun her? Hvor kommer hun? 

Kain. 
Hun kommer paa den anden Side Kløften. 
Hun sidder med Fødderne ud over Kløften. 

Abel. 
Jeg vilde gerne se en ung Kvinde. Far siger, 
at da Mor var ung, var det godt at se paa 
hende. 

Kain. 
Du kan tro, det er godt. 

Abel. 

Gaar du da ikke over til hende, der hvor 

der er smalt? 

Kain. 

Nej det vil hun ikke endnu. Saa løber hun 
Men hun skal komme her over. Det har hun 
sagt, at naar hun kendte mig bedre, vilde hun 
komme her over. 

Abel. 

Har hun lovet det? 

Kain. 

Ja det har hun lovet. — „Maaske" har hun 
sagt. (Hemmcnghcdsfuidt.) Og naar hun først er her, 
saa skal hun aldrig mere komme tilbage. 

Abel. 
Hvorledes det? 

Kain. 

For saa vil jeg beholde hende her. 

Abel. 
Men hvis hun nu ikke vil? 

Kain. 

Saa vil jeg slaa hende med min Kølle, saa 
hun falder om, og tage hende paa Ryggen og 
løbe langt bort med hende. 

Abel 

(heftigt). 

Jeg vilde ikke slaa hende. Det vilde være 
stygt. 

Kain. 
Jo se! for saa er hun min. 

Abel. 
Da tror jeg, hun vilde løbe bort fra dig. 

Kain 

(tcnker sij; om). 

Jeg kunde ogsaa tage hende hjem til Far og 
Mor. De skulde nok passe paa hende. 

(Tavshed.) 

Hagar kommer nu frem i Baggrunden til venstre, et 
Stykke oppe paa Klippen. Hun skygger med Haanden 
for Øjnene og ser sig om. 

Kain. 
Der er hun. Skjul dig bag den Busk. Ellers 
løber hun. 

Abel skjuler sig bag Buskene til højre. 

Kain 

(ga«r hen til Kløften). 

God Dag lille Kvinde. Skinner Solen dig i 
Øjnene? 

Hagar. 
Hvem var det du talte med? 

Kain. 
Jeg talte ikke med nogen. 

Hagar. 
Der var en til. Hvem var det? 

Kain. 
Vil du ikke komme her over i Dag? 

Hagar. 
Hvorfor svarer du mig ikke? 

Kain. 
Jeg vil, at du skal komme her over. 

Hagar. 
Vil du nu plage mig igen i Dag? 

Kain. 
Sæt dig ned, saa taler vi sammen. 

Hagar. 
Igaar talte vi jo slet ikke. 

Kain. 
Ja hvorfor vilde du ikke komme over. 

Hagar. 
Det var saa kedeligt igaar. Du fortalte mig 
ingen Ting. 

Kain. 
Jeg kan ikke altid fortælle. 

Hagar. 
De første Gange fortalte du saa meget. 

Kain. 
Det kan jeg ikke huske. Om hvad? 

Hagar. 
Om din Far og Mor og — din lille Bror. 

Kain. 
Ja saa havde jeg vel ikke mere at fortælle. 
Vil du ikke komme her over i Dag? Kom nu 
her over! 

Hagar. 
Hvis du vil sige mig, hvem du talte med, 
saa skal jeg komme over. Var det din lille 
Bror? 

Kain. 
Ja. Kom saa. Det var min lille Bror. 

CHan gør Tegn til Abel, at han skal gat. Abel gaar nølende ud til højre.) 

Hagar. 
Det er ham, som kan spille paa Fløjte? 

Kain. 
Ja. Kom saa! 

Hagar. 
Hjælp mig. 

(Kain h}clper hende over, hvor Kløften er smallest.) 

Kain 

(samtidig). 

Sig først, hvorfor du vil komme over i Dag 
Hagar 

(betænker sig). 

Jo for, naar I er to, er jeg ikke saa bange 

(De kommer frem ! Forgninden.) 

Hagar. 
Hvor er din lille Bror blevet af? 

Kain. 
Han er gaaet hjem. 

Hagar. 
Hvorfor? (Hun ser sig om.) Han staar jo dei 
henne og ser paa os. Kald paa ham ! (Hun vink« 

til Abel.) 

Kain. 
Hvorfor skal jeg kalde paa ham? 

Hagar. 
Ellers løber jeg min Vej. 

Abel kommer langsomt 



_J 

Kain. 
Du kan ikke løbe fra mig, naar jeg ikke vil. 

Hagar 

(ser forundret paa ham). 

Jeg kan alt, hvad jeg vil. 
Abel 

(nølende). 

Faar jeg Lov til at være her? 
Kain 

(bryster sig vendt mod Abel). 

Se, det er den lille Kvinde, som kommer til 
mig! 

Hagar 

(til Abel). 

Er det dig, som kan spille paa Fløjte? 

Kain. 
Det er der da ikke noget ved. 

Abel. 
Jeg skærer blot en Fløjte og spiller efter 

Fuglene. 

Hagar. 
Det er der ingen, som kan, hos os. De siger, 
at der var en, som kunde; men han blev slaaet 
ihjel. Da var jeg ganske lille. 

Kain. 
Er der noget videre ved det? 

Hagar. 

Du har selv fortalt mig om Fløjten. Nu vi 
vi sidde ned i Græsset. 

Kain. 
Sæt dig! 

Hagar 

(setter sig). 

Kain 

(setter sig ved hendes Side). 

Du skal sidde ved Siden af mig Abel. 

(Abel setter sig. De sidder tavse en Stund.) 

Hagar 

(taler bag Kains Ryg). 

Har du din Fløjte med dig? 

Abel. 
Ja. 

Kain. 
Hvorfor taler du til ham bag min Ryg? 

Hagar. 
Jeg maa jo se, hvordan han ser ud. 

Kain. 
Hvordan ser han ud? 

Hagar. 
Han er smuk at se paa. 

Kain. 
Er han da smukkere end jeg? 

Hagar 

(tier). 

Kain. 
Det er blot, fordi han er yngre. Han er bare 
et Barn. Er der noget ved det? 

Abel. 
Er du vred paa mig Kain? 

Hagar. 
Spil paa Fløjten. Nej, lad mig se den først. 

Kain. 
Det er ingen Ting at se. 

Abel. 
Aa nej, det er ikke noget at se. 

Hagar. 
Lad mig se den. 

Kain. 
Hvad er der ved den Fløjte? 

Helge Rode: Kain og Abel 

Hagar 

(betragter Fløjten og taler bag Kains Ryg). 

Men vi har smukkere Klæder. Se! 

Abel. 
De er smukke. De har Farver ligesom Blom- 
sterne. 

Hagar. 
Saadan nogle har I ikke! 

Abel. 
Nej. — Skal jeg spille? Skal jeg spille paa 
Fløjten, Kain? 

Hagar. 
Ja spil! 

Abel 

(spiller). 

Hagar 

(sidder med Hsand under Kind og lytter. Hun græder). 

Kain. 
Haha! Hvorfor græder du? 

Hagar 

(ser fremmed paa ham). 

Det gør jeg tit. Det er, fordi jeg er en 
Kvinde. 

Kain. 
Jeg har set Abel græde en Gang. Hahaha! 
Han laa med Næsen ned i Jorden. Det passer 
sig ikke for en Mand. 

Abel 

(skamfuld). 

Jeg var ogsaa bare en Dreng. 

Hagar. 
Det er der da ikke noget ondt i. 

Abel 

(spiller pM Fløjten). 

Kain 

(rejser sig). 

Hold nu op med den Fløjte. Lad os heller 
brydes. Du skal se os brydes, lille Kvinde. Jeg 
kaster ham straks omkuld paa Jorden. 

Hagar. 
Det er ikke sandt! 

Kain. 
Haha! Er det ikke sandt, Abel? 

Abel 

(nølende). 

Jo. Men du kaster mig ikke ligestraks. 

2* 

Kain. 
Han har slet ingen Kræfter. Jeg er meget 
stærkere. 

Abel. 
Ja men jeg er jo saa meget yngre. 

Hagar 

(ivrigt). 

Ja det er bare, fordi han er yngre. 

Kain. 
Nej slet ikke. 

Abel. 
Du har selv sagt, at jeg bliver lige saa stærk. 

Kain. 
Haahaa! Du faar aldrig nogen videre Kræfter. 

Hagar 

(ser ømt pat Abbl). 

Er det vel sandt? 

Abel. 
Naar jeg bliver ældre, saa tror jeg nok, jeg 
faar mange Kræfter. 

Hagar. 
Ja, naar du bliver ældre, saa faar du mange 
flere Kræfter end han. (Hun ler.) 

Kain 

(vredt). 

Det skal vi dog se paa. Jeg kan kaste ham 
om, saa snart jeg vil. Jeg kan slaa ham ihjel, 
hvis jeg har Lyst 

Hagar. 

Jamen det faar du ikke Lov til. 

Kain. 
Ikke? Hvem skal forbyde det? 

Hagar. 

Det skal jeg. (Hun tager Abels Haand.) Jeg Skal nOk 

hjælpe dig. Saa tager vi ham og kaster ham i 

Kløften. (Hun ler.) 

Kain. 
Haha! Jeg kan godt kaste jer begge to i 
Kløften paa en Gang. 

Abel 

(ser op paa Kain). 

Hvorfor taler du saadan i Dag. Er du vred 
paa mig? 

Kain. 
Du er saadan en dum Dreng. Jeg væmmes 
ved dig. 

Abel. 
Bror! Jeg vil nødig, at du skal være vred 
paa mig. 

(Han og Hagar sidder tavse med Haand nnder Kind.) 

Kain. 
I er saa lede. Uj Uj! I trætter mig. I siger 
ingen Ting. Rejs dig nu, Abel, saa skal vi slaas 
for Morskab. Saa kan Hagar se paa. 

(Abel rejser sig nølende.) 

Hagar. 
Du skal ikke! 

Kain. 
Jo! 

Hagar. 
Saa gaar jeg. 

Kain. 
Uj! Jeg væmmes ved dig! 

Hagar. 
Kan du heller ikke lide mig, Abel? 

Abel 

(ser ned) 

Jeg synes godt om dig. 
Kain 

(vender sig vredt). 

Hør paa den Dreng. — Du tør ikke slaas. 
Uj Uj! Jeg væmmes ved dig. 

Hagar. 
Jeg synes godt om din Bror. 

Kain. 



Saa det gør du! 



Han gaar bort fra dem og setter sig mørk og krcnket paa en Sten 
længst til højre. 



Abel. 
Hvorfor sidder du der Bror? 

Kain. 
Tal ikke til mig! 

(Han stirrer mørkt frem for sig.) 

Abel. 
Er du vred paa mig Bror? 

Kain. 
Ti med dig! 

Hagar. 
Lad ham bare sidde. 

Kain 

(mørkt fremfor sig). 

Hvorfor skal Abel være smukkere end jeg? 
Hvorfor skal jeg være ældre end Abel? Det 
vil jeg ikke! 

(Tavshed.) 

Kain 

(springer op). 

Du tør vel heller ikke løbe omkaps med mig? 

Abel. 
Jo. Men du ved, at du løber hurtigere. 

Hagar. 
Det er bare, fordi du er ældre og har læn- 
gere Ben. 

Kain 

(peger mod venstre). 

Lad os løbe til den store Sten og tilbage, 
saa ser Hagar, hvem som kommer først. 

Hagar 

(til Kain). 

Er det sandt, at du løber saa hurtig? 

Kain. 
Ingen løber saa hurtig som jeg. Intet Dyr i 
Skoven. 

Hagar. 
Det synes jeg godt om at se paa. 

Kain. 
Kom Abel! 

Hagar. 
Han kan ikke løbe, som er saa ung. Kan du 
vel? Kain løber meget bedre. 

Abel. 

Hagar. 
Lad mig se dig løbe Kain. 

Kain. 
Abel skal løbe med. 

Hagar. 
Nej, jeg vil se dig løbe alene. Jeg vil se, 
hvor hurtig du er. 

Kain. 
Hvis jeg er hurtig, vil du saa synes bedre 
om mig end om Abel? 

Hagar. 
Det ved jeg ikke. Det skal jeg sige, naar du 
kommer tilbage. Lad mig nu se, at du er hurtig. 

Kain. 
Jamen, saa skal I se paa mig! 

Hagar. 
Ja vi skal nok se paa dig. 

Kain 

fstiller sig op). 

HoUa! Nu løber jeg! 

(Han løber ud til venstre.) 

Hagar 

(med en kort Latter). 

Der løber han. 

Kains Stemme 

(Yorpustet). 

Ser I paa mig? 

Hagar 

(som ser ret frem for sig, raaber). 

Ja vi ser paa dig! 

Abel 

(ser tsnkehild frem for sig.) 

Det er Synd, at vi ikke ser paa ham. 

(De sidder lidt tavse.) 

Hagar 

(med Haand under Kind). 

Kan du godt lide din store Bror? 

Abel. 
Ja jeg holder af Kain. Han er ikke som nu. 
han holder af mig. Vi er altid sammen. 

Hagar. 
Jamen somme Tider gaar du alene. 

Abel. 
Hvordan ved du det? 

Hagar. 
Jo for det har Kain fortalt. 

Abel. 
Somme Tider har jeg Lyst til at være alene. 
Saa gaar jeg langt bort over Sletterne og ser 
Solen gaar ned. 

Hagar. 
Taler I meget sammen? 

Abel. 
Ikke saa meget. Kain bryder sig ikke saa 
meget om, hvad jeg siger. Jeg ved ikke, hvad 
det kommer af! Jeg tror ikke han fatter, hvad 
jeg siger. 

Hagar. 
Men du spiller paa Fløjte for ham? 

Abel. 
En lille Stund; saa sidder han stille; men 
saa springer han op og siger, at nu kan det 
være nok. Han bryder sig ikke saa meget om 
det som jeg. 

Hagar. 
Og saa synger du for ham? 

Abel. 
Jeg synger mest, naar jeg er alene. 

Hagar. 
Hvad synger du da? 

Abel. 
Hvad der falder mig ind — noget, naar jeg 
er glad, og noget, naar jeg er bedrøvet. 

Hagar. 
Syng for mig. 

Abel 

(springer op og synger i Glæde). 

Eja for Solen, 

den msegtige Herre, 

min Fader og Ven! 

Jeg bader min Krop i dens Lys, 
jeg strækker mine Arme imod den, 
men mine Øjne ejer dens Glans. 

Eja for Jorden, som lever i Lyset, 
med Skove og Søer og Blomster og Græs. 
Dyrene hører min Røst, naar jeg kalder. 
Fuglene synger og lærer mig Toner. 
Eja for Jorden, som lever i Lys! 

Eja for Himlen, hvor Solen har hjemme 

og Maanen og alle de skinnende Stjerner, 

de flygter som Hinder, naar Dag stormer frem. 

Natten er stor, men jeg fiygter den ikke. 
Maanen og Stjernerne er mine Venner, 
Straalerne falder som Regn paa mit Hjerte. 
Eja for Himlen! Himlen er stor! 

Eja for Dagen og Eja for Natten, 

Eja for Dagen, som kommer i Morgen! 

(Haoar sidder og ser op paa ham.) 

Abel. 
I Dag er jeg glad! 

(Han synger pludselig.; 

Eja for Kvinden, som kom over Kløften — 
mere end Solen og mere end Stjernerne. 
Hollahej! HoUahej! 
Ven af mit Blod! 

Hagar 

(nikker). 

Jeg kan lide at høre dig synge. 

Abel. 
I Dag er jeg glad! 

Hagar. 
Synger du saadan for Kain? 

Abel. 
Han bryder sig ikke videre om det. 

Hagar. 
Jeg kan ikke lide Kain. 

Abel 

(sætter sig). 

Hvorfor ikke? Jeg troede, I var Venner. Jeg 
vilde gerne, I skulde være Venner. 

Hagar. 
I Begyndelsen kunde jeg lide ham. Men igaar 
plagede han mig. Jeg kan bedre lide dig. 

(De sidder lidt tavse.) 

Abel. 
Vi sidder saa godt, saa godt. 

Hagar. 
Vi har det saa fredeligt. 

(Rykker ham nærmere.) 

Abel. 
Ellers er jeg ikke saa rolig. 

Hagar. 
Jeg heller ikke. Jeg gaar ud rundt omkring, 
til jeg bliver saa træt, at jeg ikke kan mere. 
Jeg kan ikke lide vore Folk hjemme. De støjer 
og plager mig. Da jeg var lille Pige, flyttede 
vi fra Sted til Sted altid. Men det er længe 
siden. Nu bor vi i Huse. Jeg har mere Lyst 
til at se mange Steder. 

Abel. 
Jeg ogsaa! 

Hagar. 
Jeg kan godt lide at sidde ved Siden af dig. 
Skal vi holde hinanden i Haanden. 

(De tager hinanden i Haanden.) 

Hagar. 
Nu sidder vi godt med hinanden i Haanden. 

Abel. 
Din Haand er saa lille. Nej se, hvor den er 
lille. 

Hagar. 
Din er saa kraftig. Du er vist meget stærk. 

Abel. 
Jeg bliver stærkere, 

Hagar. 
Lad mig se dine Øjne. Du har næsten sorte 
Øjne. De er store! 

Abel. 
Du har blaa Øjne. Ligesom Himlen. Mine 
Øjne er ikke saa store som dine. 

Hagar. 
Jo jo! Dine er meget større. De er blaa, naar 
man ser rigtig! 

(De ser hinanden længe i Øjnene.) 

Hagar 

(springer op). 

Nu løber jeg fra dig. Saa ser du mig aldrig 
mer. 

(Hun løber rundt.) 

Abel 

(løber efter hende, fanger hende). 

Nu har jeg dig. 

Hagar 

(forpustet). 

Slip mig! Slip mig! 

Abel. 
Du kan ikke komme løs. Jeg er stærkere. 

Hagar. 
Jamen, hvis jeg beder dig? 

Abel. 
Ja, hvis du beder mig? 

Hagar 

(alvorligt). 

Du maa gerne holde mig. 

(De staar sammen.) 

Hagar. 
Jeg vil gerne blive sammen med dig. Du 
skal komme over til os. 

Abel. 
Og blive der? 

Hagar. 
Ja. Eller ogsaa vil vi gaa vor egen Vej. Det 
vil vi heller. Langt bort. Jeg kan ikke lide vore 
Folk. 

Abel. 
Ja det vil vi heller. Eller ogsaa kan du blive 
her. 

Hagar. 

Det tør jeg ikke. 



33 

Abel. 
Hvorfor ikke? 

Hagar. 
For Kain. 

Abel 

(sørgmodig). 

Aaja Kain. Tror du han bliver vred? 

Hagar. 
Ja det gør han. Se jeg kender Mændene. 
Naar en Kvinde ikke kan lide dem, bliver de 
onde. 

Abel. 
Jeg tror ikke, jeg vilde blive ond. 

Hagar. 
Du taler! Ja men dig kan jeg ogsaa lide. 
Holder du mere af Kain end af mig? 

Abel 

(nølende). 

Jeg vil heller være sammen med dig. 

Hagar. 
Saa holder du mest af mig. Ikke sandt? 

Abel. 
Jo. 

Helge Rode: Kain og Abel 9 



34 



Hagar. 
Er der nogen du holder saa meget af som 
af mig? 

Abel 

(staar tavs og tænker. Saa ryster han paa Hovedet). 

Nej! 

Hagar. 
Ikke din Far! 

Abel. 
Nej! 

Hagar. 
Og din Mor? 

Abel. 
Jeg kan bedst lide dig! 

Hagar. 
Jeg kan ogsaa bedst lide dig. 

Abel 

(kysser hendes Mund pludselig). 

Min Mund kom til at røre ved din. 

Hagar. 
Igen! 

Abel. 
Aa det var dejligt. Din Mund er saa sød 
som en sød Frugt. 

Hagar 

(vender Hovedet bort, gaar nogle Skridt baglænds fra ham og siger 
meget alvorligt, idet hun stirrer paa ham). 

Ved du Abel? 

Abel. 
Hvad? 

Hagar. 
Nu ved jeg det bestemt Jeg kunde godt lide 
Kain, fordi han fortalte om dig. Ellers kunde 
jeg ikke lide ham. 

(Løber hen til ham, slaar Armene om hans Hals og presser sin Kind 
imod hans.) 

Kains Stemme. 
Her kommer jeg! 

Hagar 

(river sig løs og farer til Side). 

Abel. 
Nu bliver det sørgeligt 

Hagar. 
Lad os skynde os bort Kom, kom! 

Abel. 
Jeg vil tale ham til Rette. 

Hagar. 
Det nytter ikke. Kom! 

Abel. 
Hvor bliver han af. Han saa os. 

Hagar. 
Vent! — Det er for sent. 

(De staar tavse og stiTe og ser ind i Baskene til højre.) 







Hagar 


Han 


er der? 


(hvisker). 

Abel. 


Han 


saa os. 


Kain 


(kommer snigende frem frt en Busk til højre, forpustet). 


I saa 


ikke paa mig. 






Hagar 


Jo vi 


(sætter sig surmulende). 

gjorde. 






Kain. 


Nej, 


I saa ikke 


paa mig! 



Hagar. 
Vi kunde ikke se paa dig hele Tiden. 

Kain 

(ser fra den ene til den anden). 

Hvad var det, I stod og gjorde? 
Abel 

(slaar Øjnene ned). 

Kain 

(truende). 

Hvad var det, I stod og gjorde? 

Hagar 

(mut). 

Vi talte sammen. Det har vi vel Lov til. 

Kain. 
Hvad talte I om? 

Hagar 

(trodsig). 

Vi talte om, hvad vi selv vilde! 
Kain 

(rasende hen Imod hende). 

Jeg skal sige dig — du skal tale om, hvad 
jeg vil. Det skal du. I rørte ved hinanden! Men 
du er kommet her over til mig. Det skal jeg 
sige dig. For at være min Kvinde. Det skal 
jeg sige dig! 

Abel 

(Imod ham). 

Kain! 

Kain. 

Hvad siger du. Hvad vil du. Du, som ikke 
tør slaas. Haha! Du kan bare spille paa Fløjte. 
Hvor er din Fløjte? 

Abel 

(lægger sin Haand paa Fløjtenf som sidder i hans Bælte). 

Kain. 
Giv mig Fløjten! 

Abel. 
Hvad vil du med den? 

Kain. 
Det skal du faa at se! 

Hagar. 
Giv ham ikke Fløjten. 

Kain 

(styrter ode af sig selv hen imod hende. Hun viger forterdet). 

Abel 

(springer imellem dem). 

Kain! Kain! 

Kain 
Saa nu tør du slaas! 

Hagar 

(oppe pas en Klippeblok. Ser i sky Spænding pas dem). 

Abel 

(griber Kain i Skuldren). 

Kain! Hvad gør du? 

Kain. 
Saa nu tør du slaas. — Hvad? Nu tør du 
slaas ! 

(Han griber Abel om Livet og trænger ham bagover.) 

Abel 

(raaber forfærdet). 

Kain! Kain! Hvorfor slaar du mig? 

Kain. 
Det skal du faa se! 

(Han griber Abel i Struben og vælter ham baglænds ud over Klippe- 
blokken. 'Man hører Legemet falde mod Stenene dybt nede. Haqar- 
skjuler sit Ansigt og synker sammen med et Skrig.) 

Kain 

(staar en Stund og stirrer ned i Kløften. Saa vender han sig og mumler). 

Nu kan han spille paa Fløjte. Haha den 
dumme Dreng. Med hans Fløjte, (caar igen tii Klør- 
en og ser ned. Raaber.) Abel! Ef du der? Abcl! Kan 
du ikke svare? — Abel kom herop! Kan 
du ikke svare? Abel! Har du slaaet dig — 

Abel ! — Abel ! Abel ! (Caar frem over brummende.) 

Hvad kan jeg gøre for det. Hvad kan jeg gøre 
for, at han falder, (ser haoar. Rusker i hende.) Vaagn 
op! Hvorfor sidder du der? 

Hagar 

(halvt fra sig selv). 

Hvor er Abel? 

Kain 

(ser bort). 

Det ved jeg ikke. 

Hagar. 
Sig mig, hvor Abel er. 

Kain. 
Skal jeg vogte paa min Bror. 

Hagar 

(springer op). 
Hvorfor skreg Abel? (Hun springer pludselig hen til 
Kløften. Ser ned og skriger.) Abel ! 

(Hun vender sig bleg og fsrer skrigende frem.) 

Kain. 
Hvad skriger du for? 

Hagar 

(ksster sig ned pss Jorden). 

Kain. 

Du skal ikke jamre for ham. Det vil jeg 

ikke have, 

Hagar 

(rejser sig. Ser pas hsm. Styrter ind pss bsm og krsdser bsm i 
Ansigtet). 

Jeg hader dig! Jeg hader dig! 
Kain 

(holder hendes Hænder). 

Du skal gaa med mig, hører du! Du skal 
ikke jamre over Abel. 

Hagar. 
Jeg hader dig! 

Kain 

(holder stsdig hendes Hænder). 

Du skal gaa med mig og være min Kvinde. 
Hører du? 

Hagar. 
Jeg hader dig! 

Kain. 
Du skal iaa se. Du skal nok lystre. J^ skal 
binde dig. Jeg skal slaa dig! 

(Griber hende bag fra om Livet og vil slæbe hende bort.) 

Hagar 

(stønner). 

Slip mig! Du kvæler mig! 

Kain. 
Vil du saa følge godvillig? 

Hagar. 
Slip mig! 

Kain. 
Følger du saa godvillig? 

Hagar 

(stønner). 

)a, hvis du vil slippe mig. 
Kain 

(slipper hende). 

Hagar 

(staar et Øjeblik og puster tungt. Setter saa i et Spring op paa en af 
Klippeblokkene og raaber). 

Jeg vil være hos Abel! 

(Hun styrter sig ned.) 

Kain 

((krer til Kløften. Ser ned l«nge. Vender sig bleg og stønner). 

Aa aa! Jeg har dræbt min lille Bror! Jeg 
har dræbt min lille Bror! 

(Han kaster sig paa sit Ansigt.) 

Tæppet. 

